pythainlp/thai_wikipedia_clean_20230101 huggingface dataset:
หลังจากพระราชินีดักมาร์สิ้นพระชนม์ เดนมาร์กต้องการสร้างสัมพันธ์อันดีกับแฟลนเดอส์ กษัตริย์วัลเดมาร์จึงอภิเษกสมรสกับเจ้าหญิงเบเรนกาเรียแห่งโปรตุเกสในปีค.ศ. 1214 พระนางทรงเป็นพระราชธิดาในพระเจ้าซังชูที่ 1 แห่งโปรตุเกสกับด็อลซาแห่งอารากอน พระราชบิดาและพระราชมารดาของพระนางสวรรคตตั้งแต่เจ้าหญิงยังทรงพระเยาว์ เจ้าหญิงเบเรนเกเรียทรงเป็นพระขนิษฐาในเฟอร์ดินานด์ เคานท์แห่งแฟลนเดอส์ ซึ่งเจ้าหญิงไปประทับอยู่กับพระเชษฐาพระองค์นี้จนกระทั่งอภิเษกสมรส สมเด็จพระราชินีเบเรนกาเรียทรงพระสิริโฉมแต่ทรงเป็นคนพระทัยแข็ง จนทำให้เป็นที่เกลียดชังของชาวเดนมาร์กโดยทั่วไปจนกระทั่งพระนางสิ้นพระชนม์ขณะมีพระประสูติกาลในปีค.ศ. 1221 พระมเหสีทั้งสองของกษัตริย์วัลเดมาร์ที่ 2 ทรงเป็นตัวละครหลักในบัลลาดและคตินิยมของชาวเดนมาร์กที่ว่า ดักมาร์เป็นคนอ่อนโยน เคร่งศาสนาและเป็นภรรยาในอุดมคติ ส่วนเบเรนกาเรียนั้นงดงามแต่เป็นสตรีที่หยิ่งทระนง
พระโอรสที่ประสูติแต่ดักมาร์แห่งโบฮีเมียมีดังนี้
พระโอรสธิดาที่ประสูติแต่เบเรนกาเรียแห่งโปรตุเกสมีดังนี้
ทรงมีพระโอรสที่ประสูติแต่พระสนม เฮเลนา กุททอร์มสต็อทเทอร์ (สตรีตระกูลขุนนางชาวสวีเดนและเป็นภริยาของขุนนางเดนมาร์ก) ได้แก่
ทรงมีพระโอรสที่ประสูติแต่พระสนมไม่ทราบนาม
เซโตะ ซะกะกิบะระ
อิสเซ ซะงะวะ
มุฮัมมัด อิบนุลฮะนะฟียะหฺ
มุฮัมมัด อิบน์ ฮะนะฟียะฮ์
สถานีรถไฟอุบลราชธานี
สถานีรถไฟอุบลราชธานี ตั้งอยู่ที่อำเภอวารินชำราบ จังหวัดอุบลราชธานี เดิมชื่อสถานีวารินทร์ เป็นสถานีสุดท้ายของเส้นทางรถไฟสายอีสานใต้ รถไฟสายนี้ทำให้ประเทศไทยเกิดความเปลี่ยนแปลงทั้งทางเศรษฐกิจและสังคม ช่วยอำนวยความสะดวกให้กับผู้เดินทาง รวมทั้งการขนส่งและการกระจายสินค้า วิถีชีวิตของคนอีสานเปลี่ยนแปลงจากการทำเกษตรเพื่อบริโภคในครัวเรือนกลายเป็นการผลิตเพื่อขาย และมีอาชีพใหม่ ๆ เกิดขึ้นด้วยเช่นกัน
ความเป็นมาและความสำคัญ.
กับภาคอีสาน ส่วนด้านความมั่นคงนั้น ด้วยเวลานั้นฝรั่งเศสได้ครอบครองเพื่อนบ้านที่ติดกับไทย คือ ลาว กัมพูชา และเวียดนาม ฝรั่งเศสได้แสดงท่าทีและพฤติกรรมที่คุกคามไทยหลายครั้ง นำมาสู่ความขัดแย้ง จนกระทั่งไทยต้องเสียดินแดนสิบสองจุไทให้แก่ฝรั่งเศสใน พ.ศ.2431 จากเหตุการณ์นี้ส่งผลให้ความสัมพันธ์ระหว่างไทยกับฝรั่งเศสเสื่อมลงตามลำดับ ทำให้ประเทศไทยจำเป็นที่จะต้องมีการศึกษาความเป็นไปได้และความเหมาะสมในการสร้างทางรถไฟและนำมาสู่การก่อสร้างทางรถไฟสายภาคตะวันออกเฉียงเหนือในเวลาต่อมา
การก่อสร้างเส้นทางรถไฟจากนครราชสีมา-อุบลราชธานี.
การก่อสร้างเส้นทางรถไฟมาถึงจังหวัดอุบลราชธานีนั้น เกิดขึ้นหลังจากการก่อสร้างทางรถไฟสายกรุงเทพ-นครราชสีมาแล้วเสร็จและเปิดการเดินรถ ในเดือนธันวาคม พ.ศ. 2443 จนถึงปี พ.ศ. 2460 จึงได้เริ่มทำการก่อสร้างทางรถไฟต่อไปยังสถานีอุบลราชธานี โดยเป็นทางกว้าง 1.00 เมตร เพื่อให้สอดคล้องกับ ขนาดทางรถไฟจากกรุงเทพ – นครราชสีมา ซึ่งเดิมได้วางเอาไว้ขนาดกว้าง 1.435 เมตร และอยู่ในระหว่างการปรับเปลี่ยนให้มีความกว้าง 1.00 เมตร เท่ากับเส้นทางสายใต้
เป็นคนไทย ไม่มีชาวต่างด้าว กรมรถไฟหลวงยังคงได้รับความร่วมมือจากกองทหารช่างให้มาช่วยทำการวางรางจากสถานีนครราชสีมาผ่านสถานีชุมทางถนนจิระถึงสถานีท่าช้าง รวมระยะทาง 21 กิโลเมตร เปิดการเดินรถได้เมื่อวันที่ 1 พฤศจิกายน พ.ศ. 2465 เป็นต้นมา การก่อสร้างได้ดำเนินต่อไป และสามารถเปิดการเดินรถได้ เป็นช่วง ๆ ตามลำดับ ดังต่อไปนี้
รวมระยะทางทั้งหมดจากนครราชสีมา – อุบลราชธานี 312 กิโลเมตร ใช้ระยะเวลาในการก่อสร้างเส้นทางรถไฟจากกรุงเทพ-สถานีอุบลราชธานี ทั้งหมด 39 ปี (พ.ศ.2434-2473) ระยะทางรวม 575 กิโลเมตร และเนื่องจากสถานีปลายทางที่อุบลราชธานีนี้ อยู่ในเขตอำเภอวารินชำราบ ห่างจากฝั่งแม่น้ำมูล กรมรถไฟจึงได้วางทางแยกจากสถานีบุ่งหวาย ระยะทาง 7 กิโลเมตร ไปยังสถานีโพธิ์มูลซึ่งอยู่ริมฝั่งแม่น้ำมูล เพื่อความสะดวกในการรับส่งสินค้า ที่มาจากทางเรือในแม่น้ำมูล
ผลของการสร้างทางรถไฟสายภาคตะวันออกเฉียงเหนือ ทำให้ประเทศไทยเกิดความเปลี่ยนแปลงทั้งทางเศรษฐกิจและสังคม รถไฟกลายเป็นสิ่งมหัศจรรย์สำหรับการคมนาคม มีผู้คนเดินทางไปต่างพื้นที่มากขึ้น รวมทั้งปริมาณและประเภทสินค้าที่เข้าและออกจากภาคตะวันออกเฉียงเหนือก็เพิ่มมากขึ้นเช่นกัน จังหวัดหรือพื้นที่ที่เป็นทางผ่านกลายเป็นเส้นทางสำคัญในการขนส่งและกระจายสินค้า วิถีชีวิตของผู้คนอีสานเปลี่ยนแปลงจากการทำเกษตรเพื่อบริโภคในครัวเรือนกลายเป็นการผลิตเพื่อขาย และมีอาชีพใหม่ ๆ เกิดขึ้นด้วยเช่นกัน
แต่เดิม สถานีรถไฟอุบลราชธานีนั้นมีชื่อว่า “สถานีวารินทร์” เนื่องจากตั้งอยู่ในท้องที่อำเภอวารินชำราบ จนถึงปี พ.ศ.2485 จึงได้เปลี่ยนชื่อจากสถานีวารินทร์ เป็น “สถานีอุบลราชธานี” จนถึงปัจจุบัน
สถานีรถไฟอุบลราชธานีนั้นมีเรื่องราวที่น่าสนใจให้ย้อนระลึกถึงบทบาทและความสำคัญในอดีตที่นำมาสู่การเปลี่ยนแปลงหลาย ๆ อย่างในภูมิภาคนี้ โดยเฉพาะพื้นที่อีสานตอนใต้ และยังคงความสำคัญอยู่จนถึงปัจจุบัน
217 Eudora
241 Germania
สโมสรฟุตบอลยูเวนตุสในฤดูกาล 2019–20
ฤดูกาล 2019–20 เป็นฤดูกาลที่ 122 ของ ยูเวนตุส ในการดำรงอยู่บนลีกสูงสุดและเป็นฤดูกาลที่ 13 ติดต่อกันในระดีบลีกสูงสุดของ ฟุตบอลอิตาลี.
ข้อมูลผู้เล่น.
! colspan=14 style=background:#DCDCDC; text-align:center| ผู้รักษาประตู
! colspan=14 style=background:#DCDCDC; text-align:center| กองหลัง
! colspan=14 style=background:#DCDCDC; text-align:center| กองกลาง
! colspan=14 style=background:#DCDCDC; text-align:center| กองหน้า
! colspan="18" style="background:#dcdcdc; text-align:center"| ผู้เล่นที่ย้ายออก/ปล่อยยืมตัวระหว่างฤดูกาล
A.  The match was called off at the 51st minute due to the annual tradition of pitch invasion.
252 Clementina
การระบาดทั่วของโควิด-19 ในประเทศบังกลาเทศ
การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศบังกลาเทศ เมื่อวันที่ 7 มีนาคม พ.ศ. 2563
เมื่อวันที่ 12 มกราคม พ.ศ. 2563 องค์การอนามัยโลก (WHO) ยืนยันว่าไวรัสโคโรนาสายพันธุ์ใหม่เป็นสาเหตุของการเจ็บป่วยทางเดินหายใจในกลุ่มคนในเมืองอู่ฮั่น มณฑลหูเป่ย์ ประเทศจีน ซึ่งรายงานต่อองค์การอนามัยโลกในวันที่ 31 ธันวาคม พ.ศ. 2562
มีนาคม.
มีการเตรียมหมายเลขฉุกเฉิน, ที่อยู่ไปรษณีย์อิเล็กทรอนิกส์ และหน้าเพจเฟซบุ๊กของสถาบันศึกษาระบาดวิทยา, การควบคุมโรค และการค้นคว้าวิจัย (IEDCR) สำหรับการตอบคำถามอันมีผู้สงสัยเกี่ยวกับโควิด-19 ต้องการข้อมูลอันนำไปสู่ความเข้าใจที่ถูกต้อง
วันที่ 8 มีนาคม ผู้อำนวยการสถาบันศึกษาระบาดวิทยา, การควบคุมโรค และการค้นคว้าวิจัย ได้แถลงข่าวต่อสื่อมวลชนที่กรุงธากาว่า พบผู้ติดเชื้อกรณีแรกเป็นชายสองคน และหญิงหนึ่งคน โดยจากการตรวจหาเชื้อโคโรนาไวรัสสายพันธุ์ใหม่พบเป็นบวก โดยผู้ติดเชื้อมีอายุระหว่าง 20-35 ปี ผู้ติดเชื้อหญิงนั้น ติดเชื้อจากชายซึ่งเป็นสมาชิกของครอบครัว โดยการสัมผัส ซึ่งผู้ติดเชื้อชายดังกล่าวได้กลับมาจากประเทศอิตาลีก่อนจะเข้ามายังประเทศบังกลาเทศ
วันที่ 16 มีนาคม ทางการได้ประกาศพบผู้ติดเชื้อเพิ่มเป็น 3 รายในประเทศบังกลาเทศ โดยหนึ่งในกลุ่มนั้นมีเด็กเป็นจำนวนทั้งสิ้น 2 ราย ต่อมา กระทรวงศึกษาธิการบังกลาเทศได้สั่งระงับการเปิดโรงเรียนตั้งแต่นี้ จนถึงวันที่ 31 มีนาคม และมหาวิทยาลัยกรุงธากาตั้งแต่วันที่ 18 มีนาคม จนถึง 28 มีนาคม พ.ศ. 2563
วันที่ 20 มีนาคม มีรายงานพบผู้ติดเชื้อเป็น 3 ราย แบ่งเป็นหญิง 1 ราย และชาย 2 ราย หนึ่งในนั้นเป็นชาวบังกลาเทศที่กลับมาจากการไปประเทศอิตาลี โดยผู้ติดเชื้อคนอื่นอยู่ในห้องดูแลผู้ป่วยหนัก (ไอซียู) และอายุพวกเขาอายุเกิน 70 ปีขึ้นไป ซ่องโสเภณีที่ใหญ่ที่สุดในโลกภายในประเทศได้ถูกสั่งระงับลงเพื่อการไม่แพร่ระบาดของไวรัส
วันที่ 21 มีนาคม พบผู้ติดเชื้อเพิ่มอีก 4 ราย นอกเหนือจาก การเสียชีวิตของผู้ติดเชื้อชายสูงวัยอายุ 70 ปี ที่อยู่ในห้องดูแลผู้ป่วยหนัก (ไอซียู) ซึ่ง ณ ขณะวันนี้ มีผู่ต้องถูกกันกันตัวตรวจหาโรคเป็นจำนวนทั้งสิ้น 50 ราย
วันที่ 22 มีนาคม พบผู้ติดเชื้อเพิ่ม 3 ราย ซึ่งเป็นชาวบังกลาเทศสองรายเดินทางมาจากต่างประเทศ และอีกหนึ่งรายติดเชื้อจากการสนทนากับผู้ติดเชื้อก่อนหน้า ในครั้งนี้ มีผู้ติดเชื้อจากก่อนหน้านี้หายเป็นจำนวนทั้งสิ้นเพิ่มอีก 2 ราย การทดสอบวิชาการระดับมัธยมศึกษา (ทดสอบ เฮชเอสซี) โดยมีกำหนดการเดิมจะจัดสอบในวันที่ 1 เมษายน ได้ถูกเลื่อนไปอย่างไม่มีกำหนด จนกว่าจะมีประกาศอย่างเป็นทางการอีกครั้งหนึ่ง
วันที่ 23 มีนาคม พบผู้ติดเชื้อเพิ่ม 6 ราย (ชาย 3 ราย, หญิง 3 ราย) พบเป็นแพทย์ 1 ราย และพยาบาล 2 ราย และเสียชีวิต 1 รายตามการรายงาน รัฐบาลสั่งประกาศปิดสถานที่ราชการ, ห้างสรรพสินค้า, ร้านค้า, ตลาดจนไปถึงระบบขนส่งมวลชนตั้งแต่วันที่ 26 มีนาคม จนถึง 4 เมษายน และจะมีการประกาศให้วันปกติเป็นวันหยุดชั่วคราว ซึ่งต้องรอความเห็นชอบจากคณะรัฐมนตรี
วันที่ 25 มีนาคม ไม่พบผู้ติดเชื้อเพิ่ม รวมพบผู้ทดสอบเชื้อเป็นบวก 39 ราย พบผู้เสียชีวิตจากโรคโควิด-19 ในประเทศบังกลาเทศ ไม่ทราบเพศ อายุ 65 ปี เป็นญาติของผู้ทดสอบเชื้อเป็นบวก โดยเขา/เธอได้รับการตรวจหาเชื้อพบเป็นบวก และเข้ารับการรักษาเมื่อวันที่ 19 มีนาคม เมื่ออาการแย่ลง จึงนำตัวส่งไปรักษาต่อที่โรงพยาบาลคูเวตเฟรนชิฟ ผู้ติดเชื้อมีโรคประจำตัว คือ โรคเบาหวาน และโรคความดันโลหิตสูง ต่อมา ได้เสียชีวิตในช่วงเช้าของวันที่ 25 มีนาคม นอกจากนี้ การบินทั่วประเทศทุกระงับลงชั่วคราว
วันที่ 26 มีนาคม พบผู้ติดเชื้อเพิ่ม 5 ราย รักษาหายเพิ่มอีก 6 ราย รวมพบผู้ติดเชื้อทั้งหมด 49 ราย โดยผู้ติดเชื้อเพิ่มมาห้ารายนั้น อยู่ในกลุ่มอายุ 30-40 ปีพบสองราย อายุ 40-50 ปีพบสองราย และหนึ่งรายอายุมากกว่า 60 ปี จากการรายงานของนังสือพิมพ์ ได้รายงานว่า หนึ่งในผู้ติดเชื้อนั้น เป็นข้าราชการในกระทรวงสาธารณสุข ซึ่งมีผลการทดลองเป็นบวก ทางการบังกลาเทศยกเลิกกิจกรรมในส่วนของภาครัฐบาลเนื่องในโอกาสวันฉลองอิสรภาพ 50 ปี ลง เนื่องจากเหตุการแพร่ระบาดอันเป็นการลดการรวมตัวกันเป็นหมู่คณะ อย่างไรก็ดี ยังมีการประดับประดาไปด้วยแสงไฟตามริมถนน และการประดับธงชาติตามโครงสร้างอาคารต่าง ๆ วันนี้ถือเป็นวันแรกของการประกาศชัตดาวน์เป็นเวลาสิบวันของรัฐบาล
วันที่ 27 มีนาคม พบผู้ติดเชื้อเพิ่ม 4 ราย รวมมีผู้ติดเชื้อ 48 ราย ในผู้ติดเชื้อเพิ่มใหม่ทั้งหมด แบ่งเป็นหญิง 3 ราย และชาย 1 ราย โดยเป็นแพทย์ที่รักษาผู้ติดเชื้อโควิด-19 สองราย และสองรายอยู่ในธากา กีบอีกสองรายนั้นอยู่นอกธากา ผู้ติดเชื้อสามในสี่นั้นติดเชื้อจากการพบปะและรักษากับผู้ที่ติดเชื้อ ส่วนอีกรายไม่ทราบแหล่งที่มาที่อันแน่ชัด ทางการได้ประกาศว่า นอกเหนือจากการตรวจหาเชื้อที่สถาบันศึกษาระบาดวิทยา, การควบคุมโรค และการค้นคว้าวิจัยนั้น สามมารถไปตรวจหาเชื้อได้อีกสามแห่งทั่วประเทศจากสถาบันสาธารณสุข (IPH) โรงพยาบาลธากาชิชุ และสถาบันศึกษาโรคเขตร้อน และเชื้อโรคติดต่อแห่งบังกลาเทศ (BITID) ณ ขณะนี้ มีรายงานว่าผู้เสียชีวิตจากโคโรนาไวรัสสายพันธุ์ใหม่มาจากเมืองคอก' บาซาร์, เจซอด, ครากราชารลี, นอรคารลี, ราชหิ เป็นต้น ทางการบังกลาเทศประกาศยัยยั้งการบินภายในและภายนอกประเทศระหว่างวันที่ 30 มีนาคม ถึงวันที่ 7 เมษายน โดยตอนนี้มีสายการบินในวันที่ 29 มีนาคม ไปยังลอนดอนและแมนเชตเตอร์ และขากลับมายังธากาในวันที่ 30 มีนาคม แม้จะมีการล็อกดาวน์ แต่ชาวมุสลิมยังคงกระทำนมาซวันศุกร์ในประจำวันศุกร์ รัฐบาลได้รับอุปกรณ์ทางการแพทย์ 300,000 ชิ้นจากมูลนิธิแจ็ก หม่าของอาลีบาบา
เมษายน.
วันที่ 2 เมษายน มีการตรวจหาเชื้อเพิ่มทั้งหมด 141 ราย พบผลเป็นบวกจึงติดเชื้อเป็นจำนวน 2 ราย หนึ่งในนั้นอายุระหว่าง 30-40 ปี และอีกรายอายุระหว่าง 70-80 ปี
วันที่ 3 เมษายน มีการตรวจหาเชื้อเพิ่มทั้งหมด 513 ราย พบผลเป็นบวกจึงติดเชื้อเพิ่ม 5 ราย รวมติดเชื้อจำนวนทั้งหมด 61 ราย มีหนึ่งร้อยครอบครัวต้องถูกกักกันตัวทั้งหมด เนื่องจากสถาบันศึกษาระบาดวิทยา, การควบคุมโรค และการค้นคว้าวิจัย (IEDCR) ได้ประกาศพบหญิงเสียชีวิตหนึ่งรายจากโรคติดเชื้อโคโรนาไวรัส 2019 ที่เมืองนารายัณคัญช์
วันที่ 14 เมษายน เจ็ดรายเสียชีวิตภายใน 24 ชั่วโมง ปัจจุบัน มีผู้เสียชีวิตรวม 24 ราย นอกจากนี้ ผู้ติดเชื้อเพิ่มขึ้นมา 209 ราย รวมผู้ติดเชื้อสะสมทั้งหมด 1,022 ราย
เมื่อวันที่ 1 พฤษภาคม ทางการแถลงการณ์พบผู้ติดเชื้อรวมกว่า 8,000 ราย มีผู้ติดเชื้อรายใหม่เพิ่มขึ้นทั้งหมด 8,238 ราย มีผู้เสียชีวิตจากโรคติดเชื้อโคโรนาไวรัส 2019 กว่า 170 ราย รักษาหายแล้วรวม 174 ราย มีผู้อยู่กลุ่มเสี่ยงได้รับการตรวจหาไวรัสทั้งหมดรวม 70,239 รายภายในประเทศ
วันที่ 4 พฤษภาคม มีผู้ติดเชื้อเกินกว่า 10,000 รายในประเทศบังกลาเทศ พบผู้ติดเชื้อภายในวันเดียว 688 ราย รวมผู้ติดเชื้อทั้งหมด 10,143 ราย มีผู้เสียชีวิตทั้งหมด 182 ราย ผู้เสียชีวิตเพิ่มขึ้น 5 ราน
วันที่ 6 พฤษภาคม มีผู้ติดเชื้อรวมทั้งหมดในประเทศบังกลาเทศ 11,719 ราย พบผู้ติดเชื้อเพิ่มในประเทศบังกลาเทศ 790 ราย มีผู้เสียชีวิตเพิ่ม 3 ราย รวมผู้เสียชีวิตทั้งหมด 186 ราย
วันที่ 18 พฤษภาคม มีผู้ติดเชื้อเพิ่มในประเทศบังกลาเทศภายในวันเดียว 1,602 ราย รวมผู้ติดเชื้อทั้งหมด 23,870 ราย มีผู้เสียชีวิตเพิ่ม 21 ราย รวมผู้เสียชีวิตทั้งหมด 349 ราย
วันที่ 19 พฤษภาคม มีผู้ติดเชื้อภายในวันเดียวรวมทั้งหมด 25,121 ราย ติดเชื้อเพิ่ม 1,251 ราย 21 รายเสียชีวิตเพิ่มจากการติดเชื้อโคโรนาไวรัสสายพันธุ์ใหม่ รวมผู้เสียชีวิตกว่า 370 ราย
วันที่ 24 พฤษภาคม มีผู้ติดเชื้อภายในประเทศบังกลาเทศกว่า 33,610 ราย ติดเชื้อเพิ่ม 1,532 รายภายในวันเดียว และมีผู้เสียชีวิตเพิ่ม 28 รายจากโรคติดเชื้อไวรัสโคโรนา 2019 รวมมีผู้เสียชีวิต 480 ราย
เมื่อวันที่ 1 มิถุนายน มีผู้ติดเชื้อเพิ่ม 2,381 ราย ติดเชื้อรวมทั้งหมด 49,534 ราย มีผู้เสียชีวิตเพิ่ม 22 ราย เสียชีวิตรวมทั้งหมด 672 ราย และรักษาหายเพิ่ม 816 ราย รักษาหายรวมทั้งหมด 10,597 ราย
วันที่ 2 มิถุนายน มีผู้ติดเชื่อกว่า 50,000 ราย โดยมีผู้ติดเชือเพิ่ม 2,911 ราย มีผู้ติดเชื้อรวมทั้งหมด 52,445 ราย มีผู้เสียชีวิตเพิ่ม 37 ราย ผู้เสียชีวิตรวมทั้งหมด 709 ราย และรักษาหายเพิ่ม 523 ราย รักษาหายรวมทั้งหมด 11,120 ราย
วันที่ 3 มิถุนายน มีผู้ติดเชื้อเพิ่ม 2,695 ราย รวมมีผู้ติดเชื้อทั้งหมด 55,140 ราย ผู้เสียชีวิตเพิ่ม 37 ราย ผู้เสียชีวิตรวมทั้งหมด 746 ราย และรักษาหายเพิ่ม 470 ราย รักษาหายรวมทั้งหมด 11,590 ราย
การอพยพจากพื้นที่เสี่ยง.
เมื่อวันที่ 31 มกราคม ทางการได้จัดเที่ยวบินพิเศษจัดสรรอากาศยานโดยสายการบินบังคลาเทศพิมาน พร้อมกับแพทย์สวมชุดป้องกันพิเศษสามรายพร้อมอุปกรณ์เบื้องต้นทางการแพทย์ เพื่ออพยพประชาชนชาวบังกลาเทศที่ค้างจากเมืองอู่ฮั่นกลับมาสู่ราชอาณาจักร
1 กุมภาพันธ์ พลเมืองบังกลาเทศ 312 ราย (ผู้ใหญ่ 297 รายและเด็ก 15 ราย) เตรียมความพร้อมในเมืองอู่ฮั่น ทางการจีนอนุมัติให้กลับไปยังประเทศบังกลาเทศได้ ชาวบังกลาเทศส่วนใหญ่เป็นผู้กำลังศึกษาในระดับปริญญาเอกที่มหาวิทยาลัยในมณฑลหูเป่ย์ โดยก่อนที่จะไปยังอากาศยานได้มีการตรวจรับรองโดยเจ้าหน้าที่ท้องถิ่นเพื่อความปลอดภัยในการเสี่ยงติดเชื้อ โดยทั้งหมดมาถึงถูกกักกันตัวเป็นระยะเวลา 14 วัน บางแห่งถูกกกักตัวที่ค่ายฮัจญ์ในกรุงธากา และบางแห่งก็ถูกกักกันตัวในโรงพยาบาลทหาร ทั้งหมดถูกปล่อยตัวหลังจากกักมาเป็นระยะสองสัปดาห์ ไม่มีผู้ทดสอบแล้วผลเป็นบวกต่อโคโรนาไวรัสสายพันธุ์ใหม่
มาตรการการเว้นระยะห่างทางสังคม.
เมื่อวันที่ 17 มีนาคม เมื่อประเทศบังกลาเทศพบผู้ติดเชื้อแล้ว 8 ราย รัฐบาลได้สั่งหยุดโรงเรียนทั้งหมดในส่วนของวันภาคเรียนที่เหลือในเดือนมีนาคม มหาวิทยาลัยธากาก็สั่งหยุดช่วงเวลาเดียวกัน
มีรายงานว่า นักท่องเที่ยวจำนวนมากมาชายหาดในเมืองจิตตะกอง และเมืองคอกส์บาซาร์ อันเป็นการฝ่าฝืนมาตรการของทางการ รัฐบาลไม่สามารถควบคุมการละหมาดของมุสลิมภายในประเทศได้ อิหม่ามปฏิเสธในการปฏิบัติตามคำแนะนำของมูลนิธิอิสลาม นักวิชาการสภาแอตแลนติกสองรายได้แสดงความคิดเห็นว่า มาตรการของรัฐบาลเปรียบเสมือนแค่เงาเท่านั้น
วันที่ 23 มีนาคม เมื่อประเทศบังกลาเทศพบผู้ติดเชื้อแล้ว 33 ราย รัฐบาลสั่งหยุดราชการในช่วงเวลา 26 มีนาคม - 4 เมษายน หวังหยุดการแพร่ระบาดของไวรัส กิจการสถานที่ราชการ รัฐวิสาหกิจ เอกชนถูกสั่งปิดในช่วงระยะเวลานี้ ยกเว้น สถานบริการฉุกเฉิน พลเมืองต้องทำความเข้าใจในเรื่องการเว้นระยะห่างระหว่างบุคคลและการกักกันตัวที่บ้าน การขนส่งสาธารณะถูกยกเลิกไปบางส่วน ประชาชนจำเป็นต้องหลีกเลี่ยงในการเดินทางโดยขนส่งสาธารณะ มาตรการนี้ถูกเรียกว่าการล็อกดาวน์โดยสื่อ แม้จะไม่เข้มงวด
ทางการขอความร่วมมือกองทัพให้ส่งเสริมในการปฏิบัติมาตรการการเว้นระยะห่างระว่างบุคคล
"เอบีซีนิวส์ออสเตรเลีย" รายงานว่า มีการจัดตั้งทหาร 290 คณะควบคุมความสงบภายในประเทศ ถนนในเมืองใหญ่โล่ง ประชาชนภายในเมืองธากาต่างกลับไปยังภูมิลำเนาในประเทศบังกลาเทศ
วันที่ 9 เมษายน ทางการบังกลาเทศสั่งล็อกดาวน์อำเภอคอกส์บาซาร์ อันเป็นที่ตั้งของค่ายลี้ภัยชาวโรฮิงญา "ไม่มีการเข้าและออก จนกว่าสถานการณ์จะดีขึ้นกว่านี้" หนึ่งในข้อความคำสั่งล็อกดาวน์ของการเว้นระยะห่างทางสังคมโดยรัฐบาล
ผลกระทบต่อเศรษฐกิจ.
แม้ว่าโรงงานตัดเย็บเสื้อผ้าจะถูกยกเว้นในมาตรการ แต่แรงงานกว่าล้านคนในโรงงานดังกล่าวถูกเลิกจ้างงานสาเหตุจากอัตราการสั่งซื้อเสื้อน้อยลงกว่าที่ควรจะเป็น ซึ่งถือเป็นจำนวนแรงงานหนึ่งในสี่ของแรงงานทั้งประเทศบังกลาเทศ
วันที่ 5 เมษายน นายกรัฐมนตรี ชีค ฮาสินา แถลงการณ์กระตุ้นเศรษฐกิจด้วยงบประมาณ 8.3 พันล้านดอลลาร์สหรัฐ
รายชื่อละครโทรทัศน์ทางสถานีวิทยุโทรทัศน์ไทยทีวีสีช่อง 3
ชาวคอยคอย
ชาวคอยคอย  เป็นกลุ่มชนพื้นเมืองร่อนเร่ในอดีต พบในบริเวณตอนใต้ของทวีปแอฟริกา ถูกจัดอยู่ในกลุ่มเดียวกับชาวซานซึ่งเป็นกลุ่มชนที่เก็บของป่าล่าสัตว์ มักใช้ชีวิตโดยเลี้ยงสัตว์ตามทุ่งหญ้า แต่ปัจจุบันชนกลุ่มนี้ส่วนใหญ่เลิกใช้ชีวิตแบบร่อนเร่ รวมทั้งเลิกเลี้ยงสัตว์ตามทุ่งหญ้าไปแล้วตั้งแต่ช่วงคริสต์ศตวรรษที่ 19 ถึง 20
แอกแคด (เมือง)
แอกแคด (, คูนิฟอร์ม: 𒌵𒆠 URIKI) เป็นเมืองหลวงของจักรวรรดิแอกแคด ซึ่งไม่ทราบที่ตั้งแน่ชัด แต่คาดว่าตั้งอยู่บริเวณทิศตะวันออกของแม่น้ำไทกริส ระหว่างเมืองที่อยู่ล้อมรอบสองเมือง คือซามาร์ราและแบกแดด
สาธารณรัฐสังคมนิยมโครเอเชีย
สาธารณรัฐสังคมนิยมโครเอเชีย เป็นสาธารณรัฐองค์ประกอบและรัฐสหพันธ์ของยูโกสลาเวีย ตามรัฐธรรมนูญของโครเอเชียในยุคปัจจุบัน เป็นรัฐธรรนูญที่สืบทอดมาอย่างต่อเนืองโดยตรง
พร้อมกับอีกห้าสาธารณรัฐยูโกสลาเวีย ถูกสร้างขึ้นในช่วงสงครามโลกครั้งที่สองและกลายเป็นสาธารณรัฐสังคมนิยมภายหลังสงคราม มันมีชื่อเต็มๆเพียงสี่คำอย่างเป็นทางการในช่วง 48 ปี ตามดินแดนและประชากร มันเป็นสาธารณรัฐที่ใหญ๋ที่สุดเป็นอันดับสองในยูโกสลาเวีย ต่อจากสาธารณรัฐสังคมนิยมเซอร์เบีย
ในปี ค.ศ. 1990 รัฐบาลได้รื้อถอนระบบพรรคการเมืองเดียว-ที่ถูกติดตั้งโดยพรรคคอมมิวนิสต์และนำระบอบประชาธิปไตยแบบพรรคการเมืองหลายพรรคมาใช้ รัฐบาลชุดใหม่ที่รับเลือกตั้งของ Franjo Tuđman ได้นำสาธารณรัฐไปสู่เอกราชอย่างเป็นทางการ ทำการถอนตัวออกจากยูโกสลาเวียในปี ค.ศ. 1991 และมีส่วนทำให้เกิดการล่มสลายในที่สุด
ดัยรุซซูร
ดัยรุซซูร (; ซีรีแอก: ) เป็นเมืองที่ใหญ่ที่สุดในภาคตะวันออกของประเทศซีเรีย ตั้งอยู่ห่างจากดามัสกัส เมืองหลวงของซีเรียเป็นระยะ 450 กิโลเมตร มีประชากร 211,857 คนจากการสำรวจสำมะโนประชากรในปี ค.ศ. 2004
อัรบีล
อัรบีล  หรือ เฮวเลร์  เป็นเมืองหลวงและเมืองที่มีประชากรมากที่สุดในภูมิภาคเคอร์ดิสถาน ตั้งอยู่ใจกลางภูมิภาคเคอร์ดิสถานอิรักซึ่งอยู่ทางตอนเหนือของประเทศอิรัก
การตั้งถิ่นฐานของมนุษย์ในอัรบีลนั้นสันนิษฐานว่าเริ่มขึ้นตั้งแต่ 5 สหัสวรรษก่อนคริสต์ศักราช ซึ่งทำให้อัรบีลเป็นเมืองที่มีการตั้งถิ่นฐานของมนุษย์ที่เก่าแก่ที่สุดในโลก
กาลิลี
กาลิลี (, "HaGalil"; ) เป็นภูมิภาคที่ตั้งอยู่ในภาคเหนือของประเทศอิสราเอล เดิมหมายถึงส่วนที่เป็นภูเขาซึ่งแยกเป็นตอนบนและล่าง แต่ในปัจจุบันมักหมายถึงพื้นที่ที่อยู่ตอนเหนือของสันเขาช่วงเทือกเขาคาร์เมลจนถึงเทือกเขากิลบัว
สวนผลไม้
สวนผลไม้  หมายถึงบริเวณที่มีการปลูกต้นไม้หรือไม้พุ่มซึ่งมีจุดประสงค์ด้านเกษตรกรรมเกี่ยวกับการผลิตอาหาร โดยต้นไม้หรือไม้พุ่มที่นำมาปลูกอาจให้ผลเป็นผลไม้หรือถั่ว ซึ่งผลที่ได้ดังกล่าวมักนำไปขายในเชิงพาณิชย์ บางครั้งอาจเป็นสวนขนาดใหญ่ที่มีจุดประสงค์ทั้งในการผลิตและด้านสุนทรียศาสตร์ โดยมักพบในบริเวณที่มีสภาพเหมาะกับการเก็บเกี่ยวผลไม้
สาธารณรัฐสังคมนิยมมอนเตเนโกร
สาธารณรัฐสังคมนิยมมอนเตเนโกร( / Социјалистичка Република Црна Гора) เป็นหนึ่งในหกสาธารณรัฐองค์ประกอบของสหพันธ์สาธารณรัฐสังคมนิยมยูโกสลาเวีย. มันเป็นบรรพบุรุษของประเทศมอนเตเนโกรในยุคปัจจุบัน
ชาวแอราเมียน
ชาวแอราเมียน  เป็นกลุ่มชนเผ่าที่พูดภาษาแอราเมอิกซึ่งเป็นภาษาในกลุ่มภาษาเซมิติกตะวันตกเฉียงเหนือ ซึ่งอพยพมาจากภูมิภาคที่เรียกว่า อาราม (ปัจจุบันเป็นส่วนหนึ่งของประเทศซีเรีย) ในช่วงปลายยุคสัมฤทธิ์ (ประมาณช่วงศตวรรษที่ 11-8 ก่อนคริสต์ศักราช)
ชาวแอราเมียนไม่เคยก่อตั้งรัฐที่เป็นรัฐรวม แต่มักก่อตั้งรัฐที่เป็นอาณาจักรอิสระในบริเวณตะวันออกใกล้ (ปัจจุบันคือประเทศซีเรีย ประเทศเลบานอน ประเทศจอร์แดน ประเทศอิสราเอล ดินแดนปาเลสไตน์ ตอนตะวันตกเฉียงเหนือของคาบสมุทรอาหรับ และภาคกลางตอนใต้ของประเทศตุรกี) โดยอิทธิพลทางการเมืองของชาวแอราเมียนมีอยู่ในหลายรัฐ เช่น อาราม-ดามัสกัส ฮะมาฮ์ แพลไมรา อะเลปโป ฯลฯ ซึ่งทั้งหมดเป็นส่วนหนึ่งของจักรวรรดิอัสซีเรียใหม่ในช่วงศตวรรษที่ 9 ก่อนคริสต์ศักราช
แคลเดีย
แคลเดีย  เป็นประเทศที่เคยมีอยู่ในช่วงประมาณศตวรรษที่ 10 หรือปลายศตวรรษที่ 9 จนถึงกลางศตวรรษที่ 6 ก่อนคริสต์ศักราช ก่อนที่ทั้งประเทศจะกลายเป็นส่วนหนึ่งของบาบิโลเนีย รวมทั้งประชากรทั้งหมดก็ถูกกลืนไปด้วย ตั้งอยู่ในตอนตะวันออกเฉียงใต้ของภูมิภาคเมโสโปเตเมีย โดยประชากรส่วนใหญ่พูดภาษาในกลุ่มภาษาเซมิติก
ชาวกวนเช
ชาวกวนเช  เป็นกลุ่มชนพื้นเมืองในบริเวณหมู่เกาะคะแนรี มีการสันนิษฐานว่าเริ่มตั้งถิ่นฐานเป็นครั้งแรกเมื่อประมาณสหัสวรรษที่ 1 ก่อนคริสต์ศักราช
ในปี ค.ศ. 2017 มีข้อมูลยืนยันว่าชาวกวนเชมีแหล่งกำเนิดมาจากทวีปแอฟริกาเหนือและมีลักษณะทางพันธุกรรมคล้ายกับกลุ่มชนเบอร์เบอร์ซึ่งอาศัยอยู่บริเวณตอนเหนือของทวีปแอฟริกามากที่สุด
ชาวโอลเมก
ชาวโอลเมก  เป็นกลุ่มชนที่มีอารยธรรมที่เก่าแก่ที่สุดในภูมิภาคเมโสอเมริกา ตั้งถิ่นฐานอยู่ในที่ราบลุ่มเขตร้อนในบริเวณตอนกลางของเม็กซิโก ซึ่งปัจจุบันคือรัฐเบรากรุซและรัฐตาบัสโก
มีโซอเมริกา
มีโซอเมริกา  เป็นภูมิภาคในประวัติศาสตร์และเขตวัฒนธรรมในทวีปอเมริกาเหนือ ซึ่งครอบคลุมตอนกลางของประเทศเม็กซิโกจนถึงตอนเหนือของประเทศคอสตาริกา
ในช่วงคริสต์ศตวรรษที่ 16 ภูมิภาคมีโซอเมริกาเคยมีโรคระบาดเกิดขึ้นซึ่งเป็นโรคที่มาจากทวีปยุโรป เช่น โรคฝีดาษ โรคหัด ซึ่งส่งผลให้ชนพื้นเมืองเสียชีวิตกว่าร้อยละ 90
ภาษานาวัตล์
ภาษานาวัตล์ (nāhuatl) เป็นภาษาในกลุ่มภาษายูโต-อัสเตกัน มีผู้พูดประมาณ 1.7 ล้านคนในตอนกลางของประเทศเม็กซิโก โดยเริ่มมีการพูดตั้งแต่ประมาณคริสต์ศตวรรษที่ 7
มีหลายคำในภาษาอังกฤษที่มีต้นกำเนิดมาจากภาษานาวัตล์ เช่น "avocado", "chayote", "chili", "chocolate", "atlatl", "coyote", "peyote", "axolotl" และ "tomato"
ภาษารูปคำติดต่อ
ภาษารูปคำติดต่อ หรือ ภาษาคำติดต่อ  เป็นภาษาประกอบรูปคำที่มีรูปแบบเป็นการนำคำมาต่อกัน โดยแต่ละคำอาจมีหน่วยคำที่แตกต่างกันเพื่อระบุความหมาย แต่ยังคงรูปเดิมไว้หลังจากที่นำหน่วยคำแต่ละหน่วยมาต่อรวมกันแล้ว ทำให้สามารถอนุมานความหมายของคำได้ดีกว่าในภาษาที่เป็นภาษาหลอมรวมหน่วยคำซึ่งสามารถเปลี่ยนรูปของหน่วยคำได้ทั้งการออกเสียงและการสะกด ทำให้คำสั้นลงและออกเสียงได้ง่ายขึ้น
ภาษารูปคำติดต่อจะมีประเภททางไวยากรณ์เพียงประเภทเดียวต่อหน่วยคำเติม ในขณะที่ภาษาหลอมรวมหน่วยคำจะมีหลายประเภท
ชาวฟิลิสตีน
ชาวฟิลิสตีน  เป็นกลุ่มชนโบราณซึ่งตั้งถิ่นฐานอยู่บริเวณชายฝั่งตอนใต้ของคานาอันในช่วงศตวรรษที่ 12 จนถึง 604 ปีก่อนคริสต์ศักราชก่อนที่จะถูกเนรเทศไปยังเมโสโปเตเมียโดยพระเจ้าเนบูคัดเนสซาร์ที่ 2 โดยชนกลุ่มนี้มักมีข้อขัดแย้งกับวงศ์วานอิสราเอลในเรื่องคัมภีร์ไบเบิล ซึ่งแหล่งข้อมูลหลักเกี่ยวกับชาวฟิลิสตีนนั้นพบได้ในคัมภีร์ฮีบรู
ช่อง 3 HD
จำรัส จตุรภัทร
จำรัส จตุรภัทร เป็นนักการธนาคารชาวไทย เป็นอดีตรัฐมนตรีช่วยว่าการกระทรวงการคลังของไทย ในรัฐบาลพลเอกเกรียงศักดิ์ ชมะนันทน์ อดีตผู้บริหารคนสุดท้ายของธนาคารเกษตร อดีตกรรมการผู้จัดการใหญ่ธนาคารกรุงไทย และอดีตประธานสมาคมธนาคารไทย
จำรัส จตุรภัทร จบการศึกษาจากโรงเรียนอัสสัมชัญ
จำรัส จตุรภัทร เป็นนักการธนาคาร เคยผ่านทำงานธุรกิจหลายด้าน ก่อนที่จะเข้าไปเป็นกลุ่มผู้บุกเบิกก่อตั้งธนาคารแห่งประเทศไทยในยุคที่ยังใช้ชื่อว่า "สำนักงานธนาคารชาติ" เคยทำงานในฝ่ายการธนาคารและฝ่ายการธนาคารต่างประเทศ ต่อมาได้มาดำรงตำแหน่งผู้บริหารธนาคารเกษตร ซึ่งเป็นธนาคารรัฐวิสาหกิจ และเป็นผู้บริหารคนสุดท้ายก่อนจะควบรวมเข้ากับธนาคารมณฑล เป็นธนาคารกรุงไทย ในปี พ.ศ. 2509 และทำหน้าที่กรรมการผู้จัดการใหญ่ จนถึงวันที่ 1 มกราคม พ.ศ. 2518 และเป็นประธานสมาคมธนาคารไทย ระหว่างปี พ.ศ. 2512 - 2513
จำรัส ได้รับแต่งตั้งเป็นกรรมการธนาคารแห่งประเทศไทย ในปี พ.ศ. 2518
จำรัส จตุรภัทร ได้รับแต่งตั้งให้เป็นรัฐมนตรีช่วยว่าการกระทรวงการคลัง ในการปรับคณะรัฐมนตรีหลังการอภิปรายไม่ไว้วางใจ เมื่อวันที่ 11 กุมภาพันธ์ พ.ศ. 2523 ในรัฐบาลพลเอกเกรียงศักดิ์ ชมะนันทน์ แต่หลังจากนั้นในวันที่ 29 กุมภาพันธ์ของปีเดียวกัน นายกรัฐมนตรีได้ประกาศลาออกจากตำแหน่งในการประชุมสภาผู้แทนราษฎร
เรือดำน้ำยูเครนซาปอริฌเฌีย
"ซาปอริฌเฌีย" (ยู-01)  เป็นเรือดำน้ำดีเซลไฟฟ้าโครงการ 641 (ชั้นฟอกซ์ทรอต) และเป็นเรือดำน้ำเพียงลำเดียวของกองทัพเรือยูเครน กระทั่งถูกเข้ายึดในเดือนมีนาคม ค.ศ. 2014 โดยกองกำลังรัสเซียในช่วงการผนวกคาบสมุทรไครเมียของรัสเซีย ค.ศ. 2014 มันเคยชูหมายเลขธงชายบี-435 ของกองทัพเรือโซเวียต "ซาปอริฌเฌีย"ลำนี้ได้รับการออกแบบที่สำนักออกแบบรูบิน (เซนต์ปีเตอส์เบิร์ก)
มันถูกเข้ายึดเมื่อวันที่ 22 มีนาคม ค.ศ. 2014 (ในช่วงวิกฤตการณ์ไครเมีย ค.ศ. 2014) ท่ามกลางกัปตันเรือดำน้ำของพวกเขา กำลังพลยูเครนส่วนใหญ่ได้ออกจากเรือ ในขณะที่คนอื่น ๆ เลือกที่จะเริ่มทำงานให้แก่กองเรือทะเลดำของรัสเซียร่วมกับเรือดำน้ำ
"ซาปอริฌเฌีย"ลำนี้มีลูกเรือ 78 นาย บังคับบัญชาโดยนาวาเอก โอเลห์ ออร์ลอฟ เรือดำน้ำนี้ดำเนินการโดยหน่วยสำรอง ซึ่งยังไม่ได้กลับไปปฏิบัติหน้าที่แนวหน้าหลังจาก 'การตกแต่งใหม่' ของมัน ภายหลังจากช่วงวิกฤตการณ์ไครเมียได้เปิดเผยว่าเรือแทบจะไม่หมาะสำหรับออกทะเล และล้าสมัยเกินไปสำหรับการงานทุกประเภท
กระดูกงูของ"ซาปอริฌเฌีย" ได้รับการวางใน ค.ศ. 1970 ที่อู่ต่อเรือแอดมิรัลตีใหม่ในเลนินกราด) ใน ค.ศ. 1970 มันได้รับการขึ้นระวางเรือเข้าสู่กองเรือภาคเหรือธงแดงโซเวียต ที่ซึ่งทำการลาดตระเวน 14 ครั้ง รวมถึงได้ไปเยี่ยมท่าเรือในประเทศคิวบา ส่วนใน ค.ศ. 1990 เรือดำน้ำได้รับการโยกย้ายไปยังกองเรือทะเลดำโซเวียต ซึ่งเข้าประจำการที่นั่นจนถึงปี ค.ศ. 1994 และใน ค.ศ. 1995 แบตเตอรี่ของเรือดำน้ำได้พังอย่างถาวรและมันก็ถูกทอดทิ้งโดยไม่เปลี่ยนใหม่
ใน ค.ศ. 1997 ไม่สามารถซ่อมเรือดำน้ำที่ไม่ได้ใช้งานได้ ฝ่ายบริหารของกองทัพเรือรัสเซียได้ส่งมอบให้แก่กองทัพเรือยูเครนในช่วงการแบ่งแยกกองเรือทะเลดำ เช่นเดียวกับเรือรบส่วนใหญ่ของประเทศ มันได้รับการเปลี่ยนชื่อตามเมืองหนึ่งในยูเครน – ซาปอริฌเฌีย ชุมชนของเมืองเริ่มให้การสนับสนุนเรือ โดยเฉพาะอย่างยิ่งความต้องการที่พักของลูกเรือ แต่ใน ค.ศ. 2003 รัฐบาลยูเครนสามารถซื้อแบตเตอรี่ใหม่ในต่างประเทศ และทำให้การอยู่รอดของ"ซาปอริฌเฌีย"เป็นจริง อย่างไรก็ตาม มันได้รับการส่งไปซ่อมแซมในเซวัสโตปอลทันที
ใน ค.ศ. 2005 "ซาปอริฌเฌีย"ได้รับการพิจารณาให้เข้าร่วมการฝึกร่วมใน ค.ศ. 2006 ที่ดำเนินการโดยกองทัพเรือยูเครนและกองทัพเรืออิตาลี แต่การเสร็จสิ้นของการซ่อมแซมเรือได้ถูกเลื่อนออกไป โดย"ซาปอริฌเฌีย"อยู่ในระหว่างการซ่อมแซมเป็นเวลานานหลายปี และเป็นยูนิตทหารที่ไม่ได้ใช้งานตามที่อนาโตลี ฮรีตเซนโก ผู้เป็นรัฐมนตรีว่าการกระทรวงกลาโหมได้กล่าวในเดือนเมษายน ค.ศ. 2006 กระทั่งในเดือนมกราคม ค.ศ. 2007 ฮรีตเซนโก (รัฐมนตรีว่าการกระทรวงกลาโหม) ได้ระบุว่ายูเครนตั้งใจที่จะขาย"ซาปอริฌเฌีย"
Ukrainian submarine Zaporizhzhia
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลชาย
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร ชาย เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 7-8 สิงหาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 27 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลหญิง
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 5-6 สิงหาคม ค.ศ. 2020 ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 25 ในโอลิมปิกฤดูร้อน จัดขึ้น ณ ศูนย์กีฬาทางน้ำโอลิมปิก
ดินแดนเปียร์ม